Foto: AS «Barselona» rahbariyati klubning Chempionlar Ligasini tark etganidan qattiq norozi va hatto Ispaniya chempionati va Kubogidagi g‘alaba ham bosh murabbiy Ernesto Valverdening o‘z lavozimida qolishiga kafolat berolmaydi. As xabariga ko‘ra, Valverde shartnomasi yana bir yil amal qilishiga qaramay, shaxsiy suhbatlarda «Barselona»ni tark etishga tayyor ekaniga ko‘p marta sha’ma qilgan. O‘z navbatida, futbolchilar bosh murabbiyni ketishiga qarshi chiqishmoqda va uni har tomonlama qo‘llab-quvvatlashini ma’lum qilishgan.